ΓΡΑΠΤΗ ΕΡΩΤΗΣΗ P-1301/00

υποβολή: Ursula Stenzel (PPE-DE) προς την Επιτροπή

(12 Απριλίου 2000)

Θέμα: Πιστώσεις από το Sapard και το ISPA για την Πολωνία

Μεταξύ Πολωνίας και ΕΕ ανταλλάχθηκαν τελευταία δηλώσεις που προδίδουν διχογνωμίες. Πίσω απ' αυτές όμως πρέπει να κρύβονται συγκεκριμένα προβλήματα, κυρίως όσον αφορά τη διάθεση των πιστώσεων από το Sapard και το ISPA.

Από πολωνικής πλευράς επισημαίνεται ότι τα δημοσιονομικά κονδύλια για την ανάπτυξη τηςπαίθρου και τηνποδομή έχουν παγώσει στον πολωνικό προϋπολογισμό, επειδή η Ευρωπαϊκή Ένωση παρέλειψε μέχρι τώρα να γνωστοποιήσει τους κανόνες για τη χρησιμοποίησή τους.

Υφίσταται συνεπώς καταγγελία για καθυστέρηση της Επιτροπής.

1. Σε τι οφείλεται το ότι οι πιστώσεις από το Sapard και το ISPA δεν έχουν ακόμα αποδεσμευτεί;

2. Ποια μέτρα θα έπρεπε να ληφθούν από την πολωνική πλευρά για να αξιοποιηθούν αυτές οι πιστώσεις;

Απάντηση του κ. Verheugen εξ ονόματος της Επιτροπής

(15 Μαΐου 2000)

Τα κεφάλαια Sapard (κοινοτική ενίσχυση προενταξιακών μέτρων στους τομείς της γεωργίας και της αγροτικής ανάπτυξης) δεν μπορούν να αποδεσμευτούν τουλάχιστον μέχρις ότου εγκριθεί το αντίστοιχο σχέδιο αγροτικής ανάπτυξης. Ωστόσο, σύμφωνα με τοπό μελέτη αποκεντρωμένο σύστημα εφαρμογής του προγράμματος Sapard προς τούτο απαιτείται επίσης η σύναψη διμερών συμφωνιών, με τις οποίες θα θεσπίζονται οιποχρεώσεις της Πολωνίας και της Κοινότητας. Ακόμη απαιτείται ο φορέας που θα επιφορτιστεί με την εκτέλεση του προγράμματος Sapard και την καταβολή των κεφαλαίων Sapard να διαπιστευθεί και να εγκριθεί από την Επιτροπή. Το προσχέδιο αγροτικής ανάπτυξης στο οποίο πρόκειται να βασιστεί το όλο πρόγραμμαποβλήθηκε στην Επιτροπή στις 6 Απριλίου 2000. Ο κανονισμός του Συμβουλίου παρέχει στην Επιτροπή προθεσμία έξι μηνών για να εγκρίνει το προσχέδιο, το οποίο θα πρέπει να εξεταστεί λεπτομερώς, πριν μπορέσει να γίνει αποδεκτό ως πρόγραμμα. Επιπλέον, οι συμφωνίες και η έγκριση του φορέα πληρωμών και εκτέλεσης απαιτούνται όχι μόνο για τεχνικούς και νομικούς λόγους, αλλά και για τη διασφάλιση των δημοσιονομικών πόρων της Κοινότητας.

Τα κεφάλαια του μέσου προενταξιακών διαρθρωτικών πολιτικών (ISPA) μπορούν να αποδεσμευτούν μόνον για μεμονωμένα έργα που προτείνει η Πολωνία και εγκρίνει η Επιτροπή, σε συνεργασία με τη διαχειριστική επιτροπή ISPA. Ένδεκα προτάσεις περιβαλλοντικών έργωνποβλήθηκαν στην Επιτροπή στις 2 Μαρτίου 2000 και μία πρόταση έργου στον τομέα των μεταφορών στις 24 Μαρτίου 2000. Μόλις η Επιτροπή αξιολογήσει τα έργα και βεβαιωθεί ότι πληρούν όλες τις απαιτήσεις που προβλέπει ο κανονισμός, θα τα διαβιβάζει στη διαχειριστική επιτροπή ISPA προς έγκριση. Το χρονοδιάγραμμα εξέτασης και έγκρισης των έργων προβλέπει τη διεξαγωγή τεσσάρων συνεδριάσεων" στόχος είναι η ανάληψηποχρεώσεων για όλα τα διαθέσιμα κεφάλαια ISPA για την Πολωνία, ήτοι 348 εκατ., πριν το τέλος του έτους. Η πρώτη από αυτές τις συνεδριάσεις της διαχειριστικής επιτροπής ISPA είναι προγραμματισμένη για τις 6 Ιουνίου 2000, ενώ άλλες τρεις συνεδριάσεις είναι προγραμματισμένες για τον Ιούλιο του 2000, τον Αύγουστο του 2000 και τον Νοέμβριο του 2000.

Οι δημοσιονομικοί κανόνες και διαδικασίες του μέσου ISPA εγκρίθηκαν (με ορισμένες δευτερεύουσες εξαιρέσεις) από τη διαχειριστική επιτροπή ISPA στις 16 Φεβρουαρίου 2000 και διαβιβάστηκαν στις πολωνικές αρχές αμέσως κατόπιν. Άμεση προτεραιότητα αυτή τη στιγμή είναι να καθοριστούν και να καταρτιστούν τα έργα προτεραιότητας, ώστε ναποβληθούν στην Επιτροπή. Προς τούτο δεν απαιτείται λεπτομερής γνώση των δημοσιονομικών κανόνων και διαδικασιών, οι περισσότεροι από τους οποίους θα χρειαστούν μόνον αφού εγκριθούν τα πρώτα έργα.

Όσον αφορά στα κεφάλαια Sapard, οι πολωνικές αρχές θα χρειαστεί να απαντήσουν σε κάθε απορία που θα προκύψει κατά τη διάρκεια της διαδικασίας έγκρισης του σχεδίου αγροτικής ανάπτυξης, πριν αυτό γίνει αποδεκτό ως πρόγραμμα. Οφείλουν επίσης να κυρώσουν τις σχετικές διμερείς συμφωνίες και να ολοκληρώσουν τη διαδικασία διορισμού του φορέα πληρωμών και εκτέλεσης.

Το σχέδιο κανονισμού της Επιτροπής σχετικά με τη θέσπιση λεπτομερών δημοσιονομικών διατάξεις για την αποκεντρωμένη διαχείριση των κεφαλαίων Sapard τίθενται αυτήν την περίοδοπό την έγκριση των κρατών μελών στο πλαίσιο της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων. Παρά ταύτα, από τις αρχές του 1999 η Επιτροπή έχει αρχίσει να ενημερώνει συστηματικά τις πολωνικές αρχές για την εργασία που πρέπει να γίνει και να τους παρέχει συνδρομή στο πλαίσιο του προγράμματος PHARE.

Όσον αφορά το μέσο ISPA και προκειμένου να καταστούν τα εν λόγω κεφάλαια παραγωγικά, η πολωνική πλευρά οφείλει να ενισχύσει τις εκτελεστικές ικανότητές της, ώστε να είναι σε θέση ναποβάλλει άρτια καταρτισμένες προτάσεις έργων τα οποία να ανταποκρίνονται στις κυριότερες προτεραιότητες της στρατηγικής στους τομείς των μεταφορών και του περιβάλλοντος. Χρειάζεται επίσης να ενισχυθεί η ικανότητα διαχείρισης των έργων που χρηματοδοτούνται στο πλαίσιο του μέσου ISPA. Επιπλέον, από την εμπειρία της Επιτροπής κατά το προηγούμενο έτος προκύπτει ότι απαιτείται καλύτερος συντονισμός μεταξύ των διαφόρωνπηρεσιών της πολωνικής κυβέρνησης που είναι αρμόδιες για τον τομέα του περιβάλλοντος, ιδίως δε μεταξύ του Υπουργείου Περιβάλλοντος και του Εθνικού Ταμείου Προστασίας του Περιβάλλοντος.